
PREDGOVOR 



T"'\ oista hvala pripada Allahu, dz.s., Koga hvalimo, od Koga 
JL/trazimo pomoc, oprost i uputu. Njemu se utjecemo od 
nasih losih i hrdavih djela. Zahvala pripada samo Allahu, 
dz.s., Koji stvara meleke s jednim, dva, tri ili cetiri krila. Hva- 
Ijen i uzvisen je On, sve je stvorio, opskrbu svemu dao, nikog 
nije izostavio. 

Svjedocim da nema boga osim Allaha, dz.s., Jednog Je- 
dinog, Koji sudruga nema. On ima vlast nad svime, Njemu 
hvala i On sve moze. Svjedocim da je Muhammed, a.s., Boziji 
rob, poslanik, odabranik, prijatelj, pecat svih poslanka i vje- 
rovjesnika, a.s., dostavio Objavu, izvrsio zadacu i savjetovao 
zajednicu. Allah, dz.s., saljuci ga odgnao je tamu i ostavio nas 
na svijetlom i Pravom putu, s kojeg ne skrece niko osim ne- 
sretnik. 

Potom.... 

Svijet meleka naziva se i svijetom svjetlosti, jer su stvoreni 
od iste materije, kao sto nas obavjestava o tom Poslanik, a.s., 
gdje kaze: 

„Meleki su stvoreni od svjetlosti, dzini su stvoreni od -plamena 
vatre, a /Idem je stvoren onako kako vam je opisano (u Kur’anu). "* 

Vjerovanje u meleke jeste obavezno i ono spada u jedan 
od sastavnih dijelova vjerovanja u Allaha, dz.s. Oni, bas kao 



1 Sahihul-Muslim. 




